AGE ทุ่ม 86.76 ลบ. ซื้อที่ดินเพิ่มที่อยุธยา หวังพัฒนา-ขยายโครงการอำเภอนครหลวง
AGE ทุ่ม 86.76 ลบ. ซื้อที่ดินเพิ่มที่อยุธยา เนื้อที่ 112-2-28 ไร่ หวังพัฒนา-ขยายโครงการอำเภอนครหลวง คาดดำเนินการได้ภายในก.พ.60
13 ม.ค. 2560

บริษัทเอเชีย กรีน เอนเนอจี จำกัด (มหาชน) หรือ AGE ระบุว่า ที่ประชุมคณะกรรมการบริษัทเมื่อวานนี้ (12 ม.ค.) อนุมัติการซื้อที่ดินเพิ่มเติม เพื่อพัฒนาและขยายโครงการอำเภอนครหลวง จ.พระนครศรีอยุธยา เนื้อที่ 112-2-28 ไร่ มูลค่า 86.76 ล้านบาท คาดว่าจะดำเนินการได้ภายในเดือนก.พ.60 ซึ่งจะมีการชำระเงินสดเต็มจำนวน ณ วันโอนกรรมสิทธิ์ โดยเงินลงทุนจะมาจากเงินทุนหมุนเวียน หรือเงินกู้ยืมจากสถาบันการเงิน
อนึ่ง ปัจจุบันบริษัทมีโครงการท่าเรือและคลังสินค้า ตั้งอยู่ใน อ.นครหลวง จ.พระนครศรีอยุธยา